# HA_Novosti

Sazetak:
Potpuno ste bez kondicije, želite smršaviti ili jednostavno dobro se osjećati?
Mi ćemo Vaše želje spojiti s dobrom glazbom i svjetski priznatim metodama.

Tekst:
Potpuno ste bez kondicije, želite smršaviti ili jednostavno dobro se osjećati?


Svega Vam je dosta i želite konačno napraviti nešto za sebe?!

Mi ćemo Vaše želje spojiti s dobrom glazbom i svjetski priznatim metodama.

Pozivamo Vas da spojite ugodno s korisnim i da se uz
zabavu i rekreaciju pobrinete za svoje zdravlje i lijepo tijelo.

Termin: utorak i četvrtak od 18:00 do 19:00 sati

Lokacija: Pavla Hatza 23 (dvorište), Zagreb


Tel.: 01 5579 700
Mob: 091 5038 996, 099 21 92 705


Sazetak:
Krećemo sa upisima u nove početne plesne tečajeve za djecu i odrasle.

P. Hatza 23: PON - SRI od 20 - 21
 
Albaharijeva 2: UTO - PET od 19 - 20 
 
Saznajte više o ostalim terminima!

Tekst:
Krećemo sa upisima u nove početne plesne tečajeve za djecu i odrasle:

- na lokaciji Pavla Hatza 23. u terminima: PON - SRI od 20 - 21 sat
- na lokaciji Albaharijeva 2 u terminima: UTO - PET od 19 - 20 sati

Dječji početni tečaj:
- P.Hatza 23, SUBOTOM od 9 - 10:30 sati
-  Albaharijeva 2, UTO - PET od 19 - 20 sati 

Informacije i upisi svakim radnim danom od 18 do 22 sata na lokaciji P. Hatza 23.
Telefon: 01/ 55 79 700


Pošalji email


Sazetak:
Vedran i Iva plasirali su se u polufinale svj. prvenstva i osvojili 12. mjesto, što je ujedno i najbolji rezultat jednog hrvatskog sportsko-plesnog para u standardnim plesovima.                                ...više

Tekst:
U ruskoj prijestolnici Moskvi 24. ožujka u organizaciji Plesnog saveza Ruske federacije i WDSF-a – Svjetske plesne federacije održano je Prvenstvo svijeta u standardnim plesovima za kategoriju mladež – Junior II (14 i 15 god.).

Republiku Hrvatsku i Hrvatski športski plesni savez predstavljala su dva sportska plesna para, Vedran Sraga i Iva Risek članovi ŠPK Harmony iz Varaždina (aktualni prvaci RH u standardnim plesovima u kategoriji mladež) te Robert Marić i Ana Marić članovi ŠPK Samobor (aktualni viceprvaci RH u standardnim plesovima).  Ukupno 38 zemalja svijeta te 61 najbolji plesni par bili su akteri sportsko-plesnog spektakla kojeg će hrvatski predstavnici iz Varaždina još dugo pamtiti.

Vedran Sraga i Iva Risek plasirali su se u polufinale svjetskog prvenstva te na kraju osvojili 12. mjesto što je ujedno i najbolji rezultat jednog hrvatskog sportsko-plesnog para u kategoriji mladež, a u standardnim plesovima i općenito najbolji hrvatski rezultat u 20 godina djelovanja Hrvatskog športskog plesnog saveza.

Svoj odličan rezultat Vedran i Iva kao vrlo perspektivni plesni par najavili su već prošle godine ulaskom u ¼ finale svjetskog prvenstva u Moldaviji gdje su osvojili 22. mjesto do tada također najbolji hrvatski rezultat u kategoriji mladeži.

Naši viceprvaci iz Samobora Robert Marić i Ana Marić plasirali su se u osminu završnice te zauzeli 45. mjesto.

Nakon 8 godina napornog svakodnevnog treniranja Iva i Vedran kažu da su ostvarili tek dio svojih snova te da će im odličan rezultat iz Moskve biti dodatan motiv da budu još bolji i da treniraju još više. Samo šest dana ranije, 18. ožujka, ovaj perspektivni varaždinski plesni par u Zagrebu je osvojio naslov prvaka RH u latinsko-američkim plesovima u kategoriji mladež, što je Ivi i Vedranu u 3 godine koliko zajedno plešu ukupno 9. naslov prvaka RH za redom. Dakle bio standard ili latin ovim mladim plesačima nije važno, važno da je ples. Gotovo zvuči nevjerojatno da je Vedran u osam godina natjecanja uspio nanizati do sada rekordnih 20 naslova prvaka RH  za redom što do sada doista nikome nije uspjelo.

Iva i Vedran veliko hvala upućuju svojim roditeljima, svojem klubu ŠPK Harmony iz Varaždina te svojim trenerima gospodinu Ismetu Čamdžiću i gospodinu Miši Cigoju trostrukom svjetskom prvaku iz Slovenije.

Vjerujemo da je pred Ivom i Vedranom lijepa sportska budućnost te da su ovo zapravo počeci njihovih budućih međunarodnih plesnih uspjeha!

Slijedeće svjetsko prvenstvo održati će se u listopadu u susjednoj Mađarskoj, a boje Hrvatske ponovo će braniti Iva i Vedran, ovog puta u vrućim latinsko-američkim ritmovima.         Sretno !

Tekst i slika preuzeti sa: 7 Plus Regionalni tjednik

Naslov:
Vedran Sraga i Iva Risek 12. na svijetu!


Sazetak:
Varaždin je grad koji izuzetno cijeni poznavanje plesnih vještina. ZSUG-a Varaždina je odlučila da laureti Sportskog pothvata mjeseca ožujka 2012. godine budu Iva Risek i Vedran Sraga.                                        ...više

Tekst:
Varaždin je grad koji izuzetno cijeni poznavanje plesnih vještina.

To uvažavanje značaja plesa nije od danas, ono je plod  duge tradicije i mnogobrojnih balova koji su se održavali u  gradu Varaždinu i okolnim nam dvorcima. 

Zahvaljujući sportsko plesnom klubu Harmony, koji u našem gradu djeluje od 1998. godine, bogatoj varaždinskoj plesnoj tradiciji udahnut je jedan novi moderniji štih. Za to su najzaslužniji Milka i Ismet Čamdžić,  licencirani učitelji plesa i osnivači varaždinskog plesnog kluba Harmony. Sportskog plesnog kluba gdje naši mladi sugrađani imaju priliku naučiti standardne tradicijske  plesove poput engleskog valcera, tanga, bečkog valcera te modernije Latinsko-američke plesove sambu, cha-cha, rumbu, paso doble i jive. Zahvaljujući voditeljima SPK Harmony - Milki i Ismetu Čamdžiću, licenciranim učiteljima plesa u dvanaestak godina djelovanja kluba odgojene su čitave plejade vrhunskih plesača. 

Najtrofejniji izdanak „Harmony“ varaždinske škole plesa“ su Iva Risek i Vedran Sraga. Taj mladi plesni par imao je priliku u ruskoj prijestolnici Moskvi, 24. ožujka 2012. godine predstavljati Republiku Hrvatsku i Hrvatski sportski plesni savez  na Prvenstvu svijeta u standardnim plesovima za kategoriju mladež  ( od 14 do 15. godina). Iva i Vedran svoju su priliku iskoristili maksimalno. 

Plasirali su se u polufinale, da bi se na kraju plasirali na izvrsno 12. mjesto najboljih na svijetu što ujedno najbolji hrvatski rezultat u 20. godina djelovanja Hrvatskog sportskog plesnog saveza. ZSUG-a Varaždina je taj veliki uspjeh znala prepoznati te je odlučila da laureti Sportskog pothvata mjeseca ožujka 2012. godine budu Iva Risek i Vedran Sraga.



Tekst i slika preuzeti sa: 7 Plus Regionalni tjednik

http://www.sport-varazdin.com

Naslov:
Sportski pothvat ožujka za Ivu i Vedrana


Sazetak:
Volite vruće latino ritmove i ples, a pri tome želite učiniti nešto za svoje tijelo i zabaviti se?
Onda je Zumba fitness idealan za vas.
Join the PARTY! Let's ZUMBA!!!!

Tekst:
Zumba fitness je napokon stigao i u Vaš grad!

To je plesni fitness koji kombinira vruće latino ritmove i glazbu različitih žanrova,
tvoreći dinamičan,stimulirajući i uzbudljiv trening.
Zumba pozitivno utječe na kardiorespiratorni i kardiovaskularni sustav, smanjenje potkožnog masnog tkiva i ono najvažnije - pozitivno utječe na raspoloženje.

Pridružite nam se i zabavite se uz ZUMBU !!!!!
Zaplešite zumbu uz stručno vodstvo Ane Paun, prve licencirane instruktorice zumbe u Varaždinu.


Lokacija: Plesni studio Harmony - Varaždin, Gajeva 1/1

Telefon: 042/ 314 007

Termini: U tijeku su upisi novih grupa u terminima:

Ponedjeljak,  od 17h-18h i od 19h-20h
Srijeda, od 17h-18h i od 19h-20h

Treninzi zumbe trenutno aktivne grupe održavaju se ponedjeljkom i srijedom od 18h-19h.


Sazetak:
Imate tremu zbog prvog plesa? Ne dozvolite da Vam to pokvari veselje - kontaktirajte nas i rezervirajte termin za individualnu plesnu poduku. Uz našu pomoć zablistat ćete na plesnom podiju.

Tekst:
Imate tremu zbog prvog plesa? Ne dozvolite da Vam to pokvari veselje - kontaktirajte nas i rezervirajte termin za individualnu plesnu poduku. Uz našu pomoć zablistat ćete na plesnom podiju.

Tel.: 01 5579 700
Mob.: 091 5038 996, 099 2192 705
E-mail: harmony@inet.hr


